kardosdrur/scandi-wiki huggingface dataset:
Vuelta a España 2013

Vuelta a España 2013 er den 68. udgave af cykelløbet Vuelta a España. Løbet starter lørdag den 24. august med et holdløb i Vilanova de Arousa og slutter 15. september 2013 i Madrid. Løbet er strækker sig over 3.319,1 km, fordelt på 21 etaper, og er nummer 22 i rækken af løb i UCI World Tour 2013. 

Etaperne blev præsenteret 12. januar 2013, og der kunne arrangøren Unipublic afsløre, at der vil være 11 gange, hvor en etape slutter på toppen af et bjerg. Derudover vil en etape for første gang slutte i Frankrig, siden Michael Rasmussen i 2003 vandt etapen til Cauteres. I år vil det være toppen af franske Peyragudes, der lægger målstreg til, efter at rytterne på 15. etape har kørt 232,5 km fra Andorra la Vella.

Deltagende hold 
På grund af at Vuelta a España er en del af UCI World Tour, er alle 19 UCI ProTour-hold automatisk inviteret og forpligtet til at sende et hold. Derudover inviterer løbsarrangøren Unipublic tre hold fra lavere rækker efter eget valg. Derfor stiller 22 hold til start med hver ni ryttere på holdet.

Etaper

Resultater 
Trøjerne dag for dag

Samlet klassement
Samlet klassement

Eksterne henvisninger

Referencer 

2013
UCI World Tour 2013
Amaranthe

Amaranthe er et svensk metal-band, power metal-band der stammer fra Sverige og men nogle danskere fra Danmark der er med i bandet. Bandet hed oprindeligt Avalanche, men blev nødt til at skifte deres navn til Amaranthe af juridiske grunde. Bandet blev oprindeligt dannet af Jake E (Dreamland, Dream Evil) og Olof Mörck (Dragonland, Nightrage), men Amaranthe begyndte først at tage fart, da Elize Ryd (Som har turneret med Kamelot), Andreas Solveström (Cipher System, Within Y), og Morten Løwe Sørensen (The Cleansing, Koldborn, Mercenary) sluttede sig til bandet.
Johan Andreassen (Engel) blev først en del af Amaranthe efter udgivelsen af deres første demo, Leave Everything Behind, men før indspilningen af deres selvbetitlede debutalbum.

Den 13. april 2011, udkom debutalbummet Amaranthe, der nåede plads nummer 35 på den svenske hitliste og nummer 16 på den finske.
Den 13. august 2012, annoncerede bandet på Facebook at de ville gå i studiet den 24. september for at indspille deres album nummer 2, som står til at blive udgivet i begyndelsen af 2013.

Medlemmer 
 Elize Ryd – Sanger (2008-)
 Nils Molin – Sanger (2017-)
 Henrik Englund Wilhelmsson – Growler (2013-)
 Olof Mörck – Guitar & keyboard (2008-) [Bas 2008-2009]
 Morten Løwe Sørensen – Trommer (2008-)
 Johan Andreassen – Bas (2009-)

Tidligere Medlemmer 
 Andreas Solveström - Growler(2008-2013)
 Jake E - Sanger (2008-2017)

Diskografi

Studiealbummer 
 Amaranthe (2011)
 The Nexus (2013)
 Massive Addictive (2014)
 Maximalism (2016)
 Helix (2018)
 Manifest (2020)

Singler 
 "Hunger" (2011)
 "Rain" (2011)
 "Amaranthine" (2011)
 "1.000.000 Lightyears" (2012)
 "The Nexus" (2012)
 "Invincible" (2013)
 "Burn With Me" (2013)
 "Drop Dead Cynical" (2014)
 "Trinity" (2014)
 "Digital World" (2014)
 "That Song" (2016)
 "Fury" (2016)
 "Maximize" (2016)
 "Boomerang" (2017)
 "Maximize (Bliniks Remix)" (2017)
 "365"	(2018)
 "Countdown" (2018)
 "Inferno" (2018)
 "Dream"	(2019)
 "Helix"	(2019)
 "GG6v" (2019)
 "82nd All the Way" (Sabaton cover) (2020)
 "Do or Die" (featuring Angela Gossow)  (2020)
 "Viral"	(2020)
 "Strong" (featuring Noora Louhimo) (2020)
 "Archangel" (2020)
 "Fearless" (2020)
 "BOOM!1" (2020)

Demoer 
 Leave Everything Behind (2009)

Referencer

Eksterne henvisninger 

 Officielle hjemmeside
 

Metalgrupper fra Danmark
Metalgrupper fra Sverige
Musikgrupper fra 2008
Bonkers

Bonkers er en amerikansk tegnefilmserie, der blev sendt fra den 4. september 1993 til den 23. februar 1994. Den foregår i en Roger Rabbit-lignende verden, hvor tegnede figurer og mennesker lever sammen.
 
Udgangspunktet for serien var, at Bonkers D. Bobcat, en menneskelignende rødlos, der var en populær tegneseriestjerne, var blevet fyret og i stedet fået arbejde som politibetjent. Han får makkeren Lucky Piquel, der er et grumt og arrigt menneske, som hader tegnefigurer. Gennem hele serien arbejder parret sammen om at opklare forbrydelser i Hollywood.

Figurer 
 Bonkers D. Bobcat – Jim Cummings
 Lucky Piquel – Jim Cummings
 Miranda Wright – Karla DeVito
 Fall-Apart Rabbit – Frank Welker
 Dyl – April Winchell
 Marylin – Sherry Linn
 Chief Kanifky – Earl Boen

Danske Stemmer 
 Bonkers D. Bobcat – Thomas Mørk
 Bjarne Piquel – Jens Arntzen
 Speaker – Lars Thiesgaard

Øvrige Stemmer 
 Henrik Koefoed
 John Hahn-Petersen
 Lasse Lunderskov
 Vibeke Dueholm

Eksterne henvisninger 
 

Animerede tv-serier fra Disney
Amerikanske tv-serier fra 1990'erne
Tv-serier for børn
Tv-programmer fra Disney Channel
Malå

Malå (sydsamisk: Maalege, umesamisk: Máláge) er en by i Västerbottens län, Sverige, som er hovedby og kommunecenter i Malå kommune. Malå er beliggende cirka 70 kilometer nord for Lycksele, ved bredden af søen Malåträsket, der gennemløbes af den ca. 120 km lange elv Malån, der løber ud i Skellefte älv.

Sveriges geologiska undersökning har sit mineralinformationskontor i Malå, som blandt andet har et borekernearkiv med 3,5 millioner meter med borekerner fra hele Sverige.

Eksterne kilder og henvisninger 

Byer i Västerbottens län
Herbert Runge

Herbert Runge (født 23. januar 1913, død 11. marts 1986) var en tysk bokser, der er den hidtil eneste tyske sværvægter, der har vundet OL-guld, hvilket skete i 1936 i Berlin.

Amatørkarriere 
Runge begyndte som ung at bokse i Elberfelde Boxclub. I perioden mellem 1935-1943 vandt han det tyske mesterskab i sværvægt otte gange ud af ni mulige. Hein ten Hoff vandt mesterskabet i 1940 og 1944.

Han stillede op ved europamesterskaberne i amatørboksning 1934 i Budapest, hvor han nåede til finalen, der dog blev tabt til finnen Gunnar Bärlund. Runge stillede også op ved OL to år senere. I den olympiske bokseturnering vandt han sin første kamp på knockout i første runde over en tjekkoslovakisk deltager, mens han i kvartfinalen vandt i hård kamp mod en brite. Hans modstander i semifinalen var Ferenc Nagy fra Ungarn, men denne var blevet skadet i kvartfinalen og kunne ikke stille op. I finalen mødte Runge argentineren Guillermo Lovell, og kampen begyndte med hårde slagudvekslinger fra begge boksere. I slutningen af anden periode sendte Runge argentineren i gulvet, og det var klokken, der reddede Lovell fra at tabe på knockout. Han kom dog ud til tredje runde, men Runge var ovenpå og skønt han modtog to advarsler, vandt han på point og blev dermed olympisk mester. Lovell vandt sølv, mens nordmanden Erling Nilsen vandt bronze uden kamp, da Nagy stadig var ukampdygtig.

Ved det efterfølgende EM i 1937 nåede Runge atter til finalen efter at have besejret ungarske Ferenc Nagy i semifinalen. I finalen mødte Runge den svenske sværvægter Olle Tandberg, der besejrede Runge på point. To år senere boksede Runge sit tredje EM, da han i 1939 ved EM i Dublin nåede til semifinalen, hvor han tabte til Olle Tandberg. Runge vandt dog bronzekampen mod englænderen Jock Porter.

Professionel karriere 
Efter 2. verdenskrig blev Runge professionel. Han boksede de fire første kampe uden nederlag, men tabte den femte til sin rival fra amatørtiden Hein ten Hoff. Herefter tabte Runge de fleste af sine kampe. Han boksede om det professionelle tyske sværvægtsmesterskab i 1949, men blev atter slået ud af Hein ten Hoff. Efter kun fem sejre i 25 kampe opgave Runge karrieren i 1949 med en rekordliste på 5-14-6 (1 KO og 6 KO-nederlag).

Civilt liv 
Runge var udlært slagter. Efter sin professionelle boksekarriere blev han krovært i Remscheid; kroen hed "Olympiaklause". Fra 1976 var han ansat ved Fuhlrott Museum i Wuppertal.

Referencer

Eksterne henvisninger 
 
 Uddrag af finalen fra 1936
 Biografi på ac-einigkeit.de 

Boksere fra Tyskland
Deltagere for Tyskland ved sommer-OL 1936
Olympiske mestre fra Tyskland
Boksere ved sommer-OL 1936
Timon & Pumba

Timon & Pumba (The Lion King's Timon & Pumbaa) er en animeret komedie-tv-serie lavet af Walt Disney Company. Det er centreret omkring surikatten Timon og vortesvinet Pumba fra Disney's film Løvernes Konge, dog uden de fleste af de andre karakterer fra filmene. Serien løb over tre sæsoner, fra den 8. september 1995 til 24. september 1999.

Stemmer 

Øvrige stemmer:
 Annette Heick
 Birgitte Raaberg
 Lasse Lunderskov
 Pauline Rehné
 Peter Røschke
 Peter Zhelder
 Søren Ulrichs
 Torben Sekov
 Vibeke Dueholm
Titelsang sunget af: Henrik Koefoed og Lars Thiesgaard

Eksterne henvisninger 
 

Animerede tv-serier fra Disney
Amerikanske tv-serier fra 1980'erne
Tv-serier for børn
Tv-programmer fra CBS
Dovne Robert

Robert Nielsen (født 1968), bedre kendt som Dovne Robert er en dansk mediepersonlighed, som blev landskendt i september 2012, da han medvirkede i Jacob Rosenkrands' ugentlige debatprogram På den 2. side på DR2. Her skabte han en stor offentlig debat, da han stod frem og fortalte, at han foretrak at leve af kontanthjælp frem for at tage et lavtlønnet arbejde.

Debat som konsekvens af Robert Nielsen 
Robert Nielsen erklærede bl.a., at han kun gad at tage meningsfulde jobs, hvorfor han afviste en stilling hos McDonald's. Det satte en debat i gang om det danske skatte- og kontanthjælpssystem, der blandt andet omhandlede, hvorvidt der var et tilstrækkeligt incitament til at tage et arbejde frem for at være på offentlig forsørgelse i Danmark.

Efterfølgende blev han hyret som klummeskribent af Anders Lund Madsen til hans satiriske program Dårligt Nyt. Ved DR-programmet Året der gik den 26. december 2012 blev Dovne Robert kåret som årets nyhedsord i 2012 af Dr.dk's læsere. Robert Nielsen opstillede på listen "Dovne Robert" som kandidat til Borgerrepræsentationen for Københavns Kommune ved Kommunalvalget den 19. november 2013.

Deltagelse i På den 2. side 
Den 9. september 2012 viste DR2 det ugentlige debatprogram På den 2. side med vært Jacob Rosenkrands. I programmet stod den 44-årige Robert Nielsen fra Københavns Nordvestkvarter frem, og fortalte at han havde været på offentlig forsørgelse, siden han i 2001 forlod tre uafsluttede universitetsstudier. Han beskrev sig selv som et "dovent svin", der ikke gad arbejde som pedel eller med at samle klemmer. I programmet udtalte han også: 

I dagene efter programmets visning rejste der sig en stor debat omkring kontanthjælp. Robert var bl.a. i Deadline 17, hvor han bl.a. diskuterede med den tidligere skatteminister Kristian Jensen, og i Aftenshowet, hvor Joachim B. Olsen fra Liberal Alliance udtalte:  Selv svarede Robert Nielsen, at han ikke følte sig forpligtet til at tage hvilket som helst arbejde:

Forsørgerstatus 
I september 2013 afmeldte Robert sin kontanthjælp efter at have modtaget den i 11 år. Eftterfølgende forsørgede han sig selv ved blandt andet foredrag og reklameaftaler - mest prominent som frontfigur for firmaet Wellvita, der forhandler kosttilskud. Ligeledes har han tjent penge på sin deltagelse i årets Robinson Ekspedition samt et realityshow der blev vist i 2014.

I 2018 var han igen på kontanthjælp. I 2019 blev han idømt 3 måneders fængsel for at handle med hash.

Se også 
 Carina-effekten

Referencer 

Debattører fra Danmark
Sirena Seaways

M/S "Sirena Seaways", er en dansk ropax-færge ejet af DFDS hvor skibet har båret navnet Dana Sirena og senere Sirena Seaways. Færgen sejlede mellem Esbjerg i Danmark og Harwich i England i perioden juni 2003 - 29. september 2014. I slutningen af februar 2013 var skibet i tørdok i Bremerhaven for at blive vedligeholdt og malet. I marts vendte hun tilbage til Esbjerg med mørkeblåt skrog og under det nye navn Sirena Seaways. 

Den 22. juni 2013 påsejlede skibet kajanlægget i Harwich (Parkeston Quay) med 489 passagerer ombord. Efter et værftsophold var skibet igen i drift fra den 5. juli 2013.

I april 2014 annoncerede DFDS, at man som følge af lave passagertal, tab af toldfri salg og ny skærpet miljølovgivning ville lukke ruten ved udgangen af september samme år. Den 27. september afgik Sirena Seaways for sidste gang fra Esbjerg og dagen efter for sidste gang fra Harwich. Mandag den 29. september var der dermed sat punktum for den 139 år gamle rute.

Fra 6. Oktober til med slutningen af december var skibet indsat på ruten Paldiski - Kapelskär mellem Estland og Sverige.

Herefter sejlede hun på værft i Gdansk for at få monteret udstødning-gasfiltre, også kendt som scrubber, og afløste herefter kort på DFDS rute mellem Karlshamn og Klaipeda.

D 30.januar 2015 indgik franske Brittany Ferries en 5 årig charter-aftale med DFDS og 9.maj samme år blev skibet indsat som fragtfærge mellem Portsmouth og Bilbao samt som passagerskib mellem Le Havre og Portsmouth. Ved samme lejlighed den blev malet om i rederiets farver og omdøbt til Baie De Seine. 

Sirena Seaways vendte primo maj 2020 tilbage til DFDS til sejlads på Klaipeda-Karlshamn-ruten.

Referencer

Eksterne henvisninger 

 DR's arkivvideo om 1960'ernes Englandsbåd - i anledning af lukningen af ruten i 2014

Skibe bygget i Polen
DFDS
Færger i Nordsøen
Cruisefærger
Kävlinge Station

Kävlinge station er en station i Kävlinge på Västkustbanan, mellem Lund og Landskrona.

Jernbanestationer i Sverige
Hyundai Mobis

Hyundai Mobis (forkortelse af Mobile and System) er en bildels-virksomhed med hovedsæde i Seoul i Sydkorea. Den blev etableret i 1977 som Hyundai Precision & Industries Corporation (). I 2000 skiftede virksomheden navn til Hyundai Mobis. Hyundai Mobis driver autodels- og serviceforretningen for den sydkoreanske bilfabrikant Hyundai Motor Group, som står bag Hyundai Motor og Kia Motors.

Bilproduktion 
I 1990'erne producerede Hyundai Precision bilmodellerne Hyundai Galloper og Hyundai Santamo. Produktionen af disse biler overgik i 1999 til Hyundai Motor Company.

Eksterne henvisninger 
 Hyundai Mobis Homepage
 Mobis Japan Homepage 

Virksomheder i Seoul
Fremstillingsvirksomheder fra Sydkorea
Mobis
Ramlösa Station

Ramlösa Station er en svensk jernbanestation i det sydlige Helsingborg på Västkustbanan. Umiddelbart syd for Ramlösa station, grener Rååbanan og Skånebanan fra.

Trafik 

Ramlösa betjenes primært af Pågatågen, der kører mellem Malmö og Helsingborg, enten via Landskrona eller via Teckomatorp, og mellem Hässleholm og Helsingborg via Åstorp.
I myldretiden kører der også Øresundstog mod bl.a. Helsingborg C, Landskrona, Malmö, Kastrup og videre mod Nivå.

Kilder 
 jarnvag.net

Jernbanestationer i Sverige
Helsingborg
Helsingborgs centralstation

Helsingborg C, Knutpunkten eller Helsingborgs centralstation, er en underjordisk, svensk jernbanestation i Helsingborg. Den er placeret nær Helsingborg færgeterminal, hvorfra der sejler færger til Helsingør i Danmark.

Trafik 
Fra Helsingborg C kører der Pågatåg mod Hässleholm via Åstorp, Ängelholm via Ödåkra, Malmö via Landskrona og Malmö via Teckomatorp. Fra Helsingborg C kører der endvidere Øresundstog mod bl.a. Göteborg, Halmstad, Ängelholm, Landskrona, Malmö, Kastrup og videre mod Helsingør.

Jernbanestationer i Sverige
Ängelholm Station

Ängelholms station, er en svensk jernbanestation i Ängelholm i Skåne i Sverige. Tæt ved stationen ligger Sveriges Järnvägsmuseum, der er det svenske jernbanemuseum. I forbindelse med museet, ligger også Järnvägsskolan, der er stedet, hvor man uddanner folk, der skal arbejde ved jernbanerne.

Trafik 
Fra Ängelholm kører der Pågatåg mod Malmö via Helsingborg, Landskrona og Lund. Fra Ängelholm kører der endvidere Øresundstog mod Göteborg, Halmstad, Helsingborg, Malmö, Kastrup og videre mod Helsingør.

Jernbanestationer i Sverige
Båstad Station

Båstad Station er en svensk jernbanestation i Båstad.

Trafik 
Eneste togtrafik fra Båstad er Øresundstog. De går en gang i timen, og kører mod Göteborg, Halmstad, Ängelholm, Helsingborg, Landskrona, Malmö, Kastrup og videre mod Helsingør.

Hallandsåstunnelen 
Der er ved at blive bygget en tunnel under Hallandsåsen, der skulle forkorte rejsetiden mellem Ängelholm og Halmstad væsentligt. Når denne tunnel er færdig - hvilket man siger den er i 2015 - vil togene kunne køre fra Ängelholm til Laholm på omkring 15-20 minutter, hvor det i dag tager 30-35 minutter. Desuden vil trafikken til og fra den nuværende Båstad station ophøre, når Hallandsåstunnelen bliver taget i brug. Dog er der muligivis planer om, i en fjern fremtid, at anlægge stationer ved Förslöv og Grevie, og drive Pågatåg på denne bane.

Eksterne henvisninger 

Jernbanestationer i Sverige
Himmelev-Veddelev Boldklub

Himmelev-Veddelev Boldklub (HVB) er en dansk fodboldklub som ligger i Roskilde på Sjælland. HVB er en af de tre moderklubber til 1. divisionsklubben F.C. Roskilde sammen med Svogerslev og RB. HVB blev stiftet d. 25. oktober 1925. Det var karlene fra gårdene i Himmelev og Veddelev der fik lov til at etablere en fodboldbane mellem præstegården mod øst og gadekæret mod syd, købmanden mod vest og klokker Mortensen mod nord. 

Ved Dansk Fodbold Award 2010 fik Himmelev-Veddelev Boldklub  DBU's pris som årets breddeklub.
 
Nævneværdige spillere der har optrådt for Himmelev er: Lasse Schöne, Dario Dumic, Mads Hvilsom og Frederik Sørensen.

Kilder 

Fodboldklubber under DBU Sjælland
Roskilde Kommune
Johan Christian Kerrn

Johan Christian Kerrn (13. august 1787 i København – 28. november 1862) var en dansk tømrermester og chef for Københavns Brandkorps.

Han var søn af Christopher og Anne Sophie Kern af en indvandret tysk slægt. Som så mange andre håndværksmestre og brandfolk var også faderen Christopher Kerrn med til at genopbygge hovedstaden efter branden 1795. 1801-02 lod han huset Nørre Voldgade 6 opføre.

1831 blev Johan Christian Kerrn udnævnt til kaptajn i Brandkorpset, hvilket blev konfirmeret 1841. 1849 blev han brandmajor og 1856 oberstløjtnant og leder af Brandkorpset. I 1858 ansøgte han om afsked, hvilket blev ham bevilget 18. februar 1859.

Fra 1844 var han kurator ved Sankt Petri Kirke, og han var tillige branddirektør. 1833-42 sad han desuden i Københavns Borgerrepræsentation. 7. juli 1843 blev han Ridder af Dannebrog og efter sin afgang 26. februar 1859 Dannebrogsmand.

Johan Christian Kerrn var en central figur i Guldalderens København og udførte bl.a. tømrerarbejdet på Thorvaldsens Museum.

Han blev gift med Anne Marie Velschouw (1798-1874). Tre af hans døtre blev gift med henholdsvis arkitekt Jens Eckersberg og murermester Hans Fussing (sidstnævnte var gift to gange). Hans søn Frederik Emil Kerrn (1824-?) blev oldermand for Københavns Tømrerlaug, mens en anden søn, den klassiske filolog Carl Christian Christopher Kerrn (1819-1889) blev overlærer ved Metropolitanskolen.

Kilder 
 Johan Christian Kerrn i Københavns Stadsarkiv

Riddere af Dannebrog
Tømrere fra Danmark
Branddirektører fra Danmark
Medlemmer af Københavns Borgerrepræsentation i 1800-tallet
Personer fra København
Brandfolk fra Danmark
István Juhász

István Juhász er navnet på flere personer:
 István Juhász (bokser) - ungarsk bokser
 István Juhász (fodboldspiller) (født 1945) - ungarsk fodboldspiller
 István Juhász (matematiker) - ungarsk matematiker
Regeringen Kuupik Kleist

Regeringen Kuupik Kleist var Grønlands regering fra den 12. juni 2009 til 26. marts 2013 efter sejrenherren ved landstingsvalget 2009, Inuit Ataqatigiit (IA), indgik i en samarbejdsaftale med med Demokraatit (Demokratene) og Kattusseqatigiit (Kandidatforbundet). Kuupik Kleist (IA) blev regeringsleder.

Kleist, Kuupik, Regeringen
Ane Hansen

Ane Hansen (født 1961 i Akunnaaq) er en grønlandsk politiker fra partiet Inuit Ataqatigiit, der siden 1. januar 2018 har været borgmester for Qeqertalik Kommune.

Politisk karriere 
Hansen var borgmester i Aasiaat 1997–2001 og medlem af Grønlands Landsting 2002-13.

Hun var minister for fiskeri, fangst og landbrug i Grønlands Landsstyre 10. juni 2009 til 26. marts 2013 i regeringen Kuupik Kleist. 

I sin ministertid var hun en omtvistet og kontroversiel figur, hvilket bl.a. medførte, at hun blev mødt med et mistillidsvotum i Landstinget.

Den 1. januar 2018 blev hun valgt som borgmester i den nyetablerede Qeqertalik Kommune.

Kilder

Politikere fra Inuit Ataqatigiit
Borgmestre fra Grønland
Medlemmer af Landsstyret
Medlemmer af Landstinget
Inatsisartutmedlemmer
The Football League 1912-13

The Football League 1912–13 var den 25. sæson af The Football League og dermed også det 25. engelske mesterskab i fodbold. Ligaen havde deltagelse af 40 hold fordelt på to divisioner med 20 hold. I hver division spillede holdene en dobbeltturnering alle-mod-alle.

First Division blev vundet af Sunderland AFC, som dermed vandt ligaen og det engelske fodboldmesterskab for femte gang. Klubbens fire første titler blev vundet i sæsonerne 1891-92, 1892-93, 1894-95 og 1901-02.

Resultater

First Division 

Divisionen bestod af 20 hold, der spillede en dobbeltturnering alle-mod-alle (ude og hjemme). De to lavest placerede hold ved sæsonens afslutning rykkede ned i Second Division.

Second Division 

Sæsonen 1912-13 var den 21. i Second Division, som bestod af 20 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de tre lavest placerede hold måtte søge genvalg til ligaen.

De tre lavest placerede blev alle genvalgt til den efterfølgende sæson.

Kilder / eksterne henvisninger 
 RSSSF – England 1912-13 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1912
Fodbold i 1913
Regeringen Hans Enoksen V

Regeringen Hans Enoksen V var Grønlands regering fra 1. maj 2007 til 12. juni 2009. Den var en koalition bestående af Siumut og Atassut. Regeringen blev udpeget af Hans Enoksen efter at Inuit Ataqatigiit var tvunget til at forlade hans forrige regering.

Regeringsdannelse 
Den 30. april 2007 smed Hans Enoksen Inuit Ataqatigiit ud af trepartikoalitionen. Dette var forårsaget af stridigheder om en fiskerilov. Selvom koalitionen stadig havde et snævert flertal, lovede Demokraterne deres støtte til regeringen. Bortset fra Inuit Ataqatigiits ministerier blev der ikke foretaget ændringer i regeringens sammensætning. Lars Emil Johansen (Siumut) overtog embedet efter Josef Motzfeldt, og Arĸalo Abelsen (Atassut) overtog fra Agathe Fontain.

Regeringsrokader 
Lars Emil Johansen trådte tilbage efter blot en måned, fordi han var blevet valgt til Folketinget og ikke måtte have et dobbeltmandat. Tre uger senere blev hans embede overtaget af Aleqa Hammond, hvis tidligere ministerium blev delt mellem Hans Enoksen og Tommy Marø. I september 2008 trådte Aleqa Hammond tilbage på grund af utilfredshed med regeringens politik og blev erstattet af Per Berthelsen. Den 7. november 2008 afløste Naja Petersen den fratrådte Arĸalo Abelsen.

Regeringens sammensætning

Referencer 

Enoksen, Hans 5, Regeringen
Etableret i 2007
Ophørt i 2009
Niels Peter Kirck

Niels Peter Kirck (10. august 1802 i Helsingør – 4. april 1864) var en dansk handelsmand og politiker.

Han var søn af købmand Martin Kirck (1769-1807), var 1817-23 i handelslære i sin fødeby og bestyrede derefter andre købmænds forretninger, indtil han 1827 selv fik borgerskab som skibsklarerer. Han tjente derved en betydelig formue og efterlod sig en stor handelsforretning. Han var 1839-50 borgerrepræsentant, 1842-48 stænderdeputeret og 1850-63 uafbrudt landstingsmand. Han stemte i reglen med venstre og indtog jævnlig en særstilling – stemte således 1861 imod den fynsk-jyske jernbanelov, da staten formentlig kunne bruge sine penge bedre; også optrådte han som ubetinget hævder af økonomisk og personlig frihed (fuld rentefrihed, ophævelse af Helligdagsanordningen og af vaccinationstvangen). Han døde 4. april 1864.

Han blev 12. marts 1827 gift med Petrea Christensen (2. oktober 1804 - 7. august 1882), datter af en mel- og grynhandler.

Kilder 
 Emil Elberling, "Niels Peter Kirck", i: C.F. Bricka (red.), Dansk biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Frederik Barfod, Dansk Rigsdagskalender.

Købmænd fra Danmark
Stænderdeputerede fra Østifterne
Medlemmer af Helsingør Byråd
Landstingsmedlemmer i 1850'erne
Landstingsmedlemmer i 1860'erne
Personer fra Helsingør